## 23 יולי, 2025

# פרוטוקול ישיבת וועדת חינוך

# מספר 2/25 מתאריך 21/07/2025

# נוכחים:

| תפקיד | שם |
| --- | --- |
| ראש העיר | שמואל בוקסר |
| סגן ראש עיר ומחזיק תיק החינוך | עמרי רווח |
| מנהלת אגף חינוך | אסתי יוסף |
| משנה לראש העיר | ערן רפאל |
| מנהל מח' חינוך על יסודי  | יורם לוין  |
| מנהלת מחלקת חינוך יסודי | קרן סבג- בארי  |
| מנהלת מחלקת הגנים  | נילי פריד |
| מנהלת השפ"ח | דקלה אברהמי - וינמן |
| חברת מועצה | שירי פראנצי  |
| חברת מועצה | נעמי חסון  |
| חבר מועצה | גיל אנקנוב |
| יו"ר ועד עירוני  | כנרת לביא  |
| יו"ר פרלמנט הנוער | נטע אג'ל |
| אגף הנוער | יניב ויסמונסקי |
| נציג ציבור  | אבי ברקו |

# חסרים:

| תפקיד | שם |
| --- | --- |
| מנכ"לית העיריה | דפנה קירו |
| משנה לראש העיר | יהודה חיימוביץ |
| חבר מועצה | נאור ירושלמי |
| דוברת העירייה | הילה קרופסקי |

## על סדר יום:

| סד' | נושא |
| --- | --- |
| 1 | סיכום תהליך פתיחת אזורי הרישום |

# עיקרי הדיון :

|  |  |  |
| --- | --- | --- |
|  | **מהלך הישיבה**  | **באחריות** |
| 1 | ראש העיר - אני מברך את כל המשתתפים. פתיחת אזורי הרישום היה מהלך אסטרטגי חשוב עבור מערת החינוך שלנו. אנחנו רואים את האמון הגדול שההורים נותנים במערכת, ואת הנתונים המרשמים שמראים כי 100% מהתלמידים שובצו בעדיפות הראשונה. זה הישג שמעיד על מערכת חינוכית יציבה, קשובה ומתקדמת. אנו נמשיך להשקיע בייחודיות של כל בית ספר, ובמקביל חזק את הזהות העירונית המשותפת, כדי שכל תלמיד ותלמידה יקבלו את המענה הטוב ביותר עבורם. | ראש העיר ויו"ר הוועדה - שמואל בוקסר |
| 2 | סגן ראש העיר - אני רוצה להודות לראש העיר, לצוות אגף החינוך ולכל השותפים למהלך. פתיחת אזורי הרישום הוא צעד משמעותי שמעניק להורים ולתלמידים אפשרות בחירה אמיתית, תוך חיזוק תחושת האמון במערכת. החזון שלנו הוא לאפשר לכל בית ספר לפתח את הייחודיות שלו, לצד בניית זהות עירונית משותפת שתהווה בסיס למצוינות חינוכית ולמיצוי היכולות של כל ילד וילדה בעיר. | סגן ראש העיר ומחזיק תיק החינוך, עמרי רווח |
| 3. | מנהלת האגף - נרשמו 739 תלמידים לכיתות ז'. 571 בחרו בביה"ס העוגן, 180 -24% בחרו בבתי ספר שאינו בית ספר העוגן. בבתי ספר היסודי 536 בחרו את ביה"ב העוגן, 119 כ 20% בחרו בבית ספר שאינו בית ספר האוגן. 56 תלמידים נשארו שנה נוספת בגן. 100% מהתלמידים קיבלו את בחירתם בעדיפות הראשונה.בהמשך לשאלות שעלו מחברי המועצה: בעניינו של ילד שגר אזור הוואלי שרצה להירשם לניצנים ולא קיבלו אפשרות שיבוץ פעלנו בהתאם לנוהל הרישום שנקבע מראש שבו:1. נקבעו מספר הכיתות שיהיו בכל ביה"ס
2. נקבע שמי שנרשם לאחר מועד הרישום, יוכל להשתבץ על בסיס מקום פנוי או בביה"ס חלופי אחר בעיר.

תוכניות ההערכות לפתיחת שנת הלימודים הן בהיבט הפיזי, הן בהיבט הפדגוגי יערכו בוועדת החינוך שנקבעה לחודש אוגוסט | מנהלת אגף החינוך - אסתי יוסף |
| 4. | ראש העיר - בהמשך לפניה של עריית נס ציונה למשרד החינוך לאשרור סבב המבנים, משרד החינוך אישר את מעבר בית ספר התומר למבנה שדות ואת השינויים והעברת בית ספר חב"ד. לשם כך החולט על העברת בית ספר התומר למבנה שדות לקראת תשפ"ז, אחרי שיתבצעו השלמת ההתאמות.  | ראש העיר - שמואל בוקסר |
| 5. | סגן ראש העיר - אני מודה לכל הנוכחים על השותפות בתהליך. פתיחת אזורי הרישום הוא צעד בבניית החזון שלנו, בו כל ילד וילדה יוכלו לבחור למצא את המקום המתאים עבורם. נמשיך לעבוד יחד, לתמוך בבתי ספר, לעודד ייחודיות ולבנות זהות, תוך שמירה על שקיפות מלאה ושיתוף הציבור.  | סגן ראש העיר ומחזיק תיק החינוך, עמרי רווח |
| 6. | ראש העיר - הישיבה הסתיימה, אני מודה לכל המשתתפים, כמו כן נמשיך את שיתוף הפעולה בין כלל הגורמים. | ראש העיר ויו"ר הוועדה - שמואל בוקסר |

רשמה: נירית גרשון